 

ESCAPE ROOM STEM

V **Escape room STEM vabimo učence zaključnih razredov osnovne šole**, ki se nahajajo pred **izbiro nadaljnjega izobraževanja** ali poklica s **poudarkom na značilnostih tehničnih poklicev**. Gre za inovativno promocijo izobraževanja na področjih znanosti, tehnologije, inženirstva in matematike.

Projekt bo pilotno potekal v sodelovanju s socialnim marketingom Iz principa. Zavod želi z izvedbo sobe pobega šolajoči mladini na zanimiv način približati t. i. področja STEM (**S**cience, **T**ehnology, **E**ngineering, **M**athematics) ter jim omogočiti, da **raziščejo svoje talente za poklice** s teh področij. V escape roomu bomo mlade na atraktiven način soočali z zabavnimi izzivi s področij znanosti, fizike, kemije, informatike, matematike in drugih naravoslovno-tehničnih ved ter jih tako spodbudili, da se v večji meri odločijo za vedno bolj iskane poklice prihodnosti.

Escape room STEM bo brezplačno potekal od **30. 1. do 3. 2. 2023 na Uradu za delo Ljubljana**, Parmova 32 (v 6. nadstropju). Prijavite se kot **skupina do 6 udeležencev**. Lahko se organizirate v šoli in se prijavite kot šolska ekipa (navedite imena učencev in spremljajočega učitelja ali šolskega svetovalnega delavca), lahko pa s prijavite samostojno kot ekipa devetošolcev (v tem primeru poleg imen in šole navedite še e-naslove vseh udeležencev in njihovih staršev). Prijava je možna na termine od ponedeljka, 30. 1., do petka, 3. 2. 2023, vse dni v tednu ob naslednjih urah:

- 11.00

- 12.30

- 14.30

- 16.00

Prijavite se preko e-pošte escape@izprincipa.si. **Prijavite se samo v primeru, da se boste sobe pobega zanesljivo udeležili, saj je interesa za udeležbo veliko.** Prijave zbiramo do zasedbe vseh terminov.